als_Latn dik_Latn sag_Latn
Klodiana Kotorri
Temat Kryesore
- Gjykata e Krimeve të Rënda vendosi masën e sigurisë “arrest me burg” për Durim Bamin, i deklaruar nga deputeti Tom Doshi, si personi që ishte paguar për kryer ekzekutimin e tij dhe kolegut demokrat Mhill Fufi
Gjykata e Krimeve të Rënda vendosi masën e sigurisë “arrest me burg” për Durim Bamin, i deklaruar nga deputeti Tom Doshi, si personi që ishte paguar për kryer ekzekutimin e tij dhe kolegut demokrat Mhill Fufi. 36-vjeçari nga Fushë-Kruja u shoqërua dje rreth orës 14:30 nga një eskortë policie drejt gjykatës për t’u njohur me masën e sigurisë. Seanca e cila drejtohej nga gjyqtari Sandër Simoni u zhvillua me dyer të mbyllura. Gjatë seancës, i pandehuri Durim Bami nuk pranoi të japë shpjegime për akuzën. Avokati mbrojtës, gjatë fjalës së tij, kërkoi lirimin e Bamit nga burgu, duke pretenduar se nuk ka konsumuar asnjë vepër penale. Sipas avokatit, arrestimi i klientit të tij nga policia është i paligjshëm, pasi nuk kishte një urdhër nga prokuroria. “Kërkova shpalljen i paligjshëm të urdhrit të ndalimit.
Durim Bami nuk ka kërkuar të largohet nga Shqipëria, pavarësisht se u kap në Hanin e Hotit, pasi nëse vërtet do të arratisej nuk do të largohej në rrugë legale. Bami nuk dha shpjegime gjatë seancës, por do të japë në një moment të dytë. Nuk kam informacion nëse ka lidhje me Tom Doshin” u shpreh Ilir Murati, avokati mbrojtës i 36-vjeçarit pas përfundimit të seancës. Ndërkohë, gjatë seancës, prokurori, referuar deklarimeve publike të deputetit Tom Doshi dhe dëshmisë së dhënë në prokurori, kërkoi që i dyshuari Bami të mbahet në burg deri në përfundim të hetimeve. Kjo kërkesë u pranua nga gjyqtari Simoni. Durim Bami u kap në orët e para të datës 4 mars teksa udhëtonte drejt pikës së kalimit kufitar të Hanit të Hotit. Zyrtarisht Prokuroria e Përgjithshme deklaroi se ndaj Durim Bamit u krye ndalimi pasi konsiderohet si person që përbën interes për hetimin.
“Në kuadër të hetimit të nisur kryesisht për veprën penale “vrasje e mbetur në tentativë”, të regjistruar paraprakisht pa autor, Prokuroria për Krimet e Rënda ka urdhëruar ndalimin e shtetasit Durim Bani, pasi nga të dhënat paraprake, ky shtetas konsiderohet se përbën interes për hetimin” thuhej në njoftimin e organit të akuzës. Hetimet e prokurorisë nisën kryesisht pas deklarimeve dhe akuzave publike të deputetit Doshi, i cili pretendoi se kryetari i Kuvendit Ilir Meta ka porositur vrasjen e tij dhe deputeti Mhill Fufi. Për këto akuza deputeti Doshi i referohet deklarimeve të Durim Bamit.
Doshi publikoi në profilin e tij në Facebook një video të regjistruar sipas tij në muajin shtator ku “killeri” me pagesë rrëfen të gjithë skenarin për vrasjen e deputetit. Sipas Doshit, vrasësi ishte penduar dhe vendosi t’i shpëtonte jetën atij duke i treguar për planin e ekzekutimit. Ndërkohë që në prokurori, Bami ka mohuar përfshirjen e tij në një pazar për eliminimin fizik të deputetëve Tom Doshi dhe Mhill Fufi. Durim Bami, akuzoi deputetin e PS-së, se ishte ai që sajoi të gjithë historinë dhe akuzat publike ndaj kryetarit të Kuvendit, Ilir Meta. Sipas tij, Doshi e kishte paguar atë që të bëhet personazh në sajesën për vrasjen e tij.
Gazeta 'Shekulli' iu kërkon gjithë lexuesve të saj, që mundësisht të mos përdorin sharje, fyerje denigruese ndaj dinjitetit njerëzor nëpër komente. Në vend të tyre, faktet dhe argumentet tuaja logjike mund të jenë shumë më të fuqishme pa to. Me respekt dhe falemnderit për pjesëmarrjen tuaj, mjaft të vlefshme në punën tonë!
Ftojmë lexuesit, që nëse kanë opinione mbi shkrimet e botuara te 'Shekulli' apo mbi tema të tjera të lira, mund të na kontaktojnë në adresën: komente@shekulli.com.al
eus_Latn als_Latn als_Latn als_Latn als_Latn als_Latn als_Latn als_Latn als_Latn